Krievi ASV

Krievi ASV jeb krievu amerikāņi ir krievu izcelsmes iedzīvotāji Amerikas Savienotajās Valstīs. Tā ir viena no lielākajām krievu diasporām pasaulē, kas galvenokārt koncentrējas lielpilsētās, īpaši Ņujorkā (Bruklinas rajonā), Losandželosā, Sanfrancisko, Čikāgā un Maiami. Runā angļu un krievu valodā.

Krievu imigrācija ASV notikusi vairākos viļņos, sākot ar 19. gadsimta beigām. Pirmais lielais krievu imigrācijas vilnis bija saistīts ar Krievijas Impērijas laiku, kad ASV ieradās politiskie bēgļi, strādnieki un arī ebreju izcelsmes iedzīvotāji no impērijas rietumu daļām. Otrs ievērojamais vilnis sekoja pēc [[1917. gada Krievijas revolūcija

|Krievijas revolūcijas 1917. gadā]], kad ASV emigrēja t. s. baltie emigranti. Trešais vilnis notika pēc Otrā pasaules kara, kad ASV apmetās bēgļi no Eiropas, tostarp personas, kas izvairījās no atgriešanās PSRS. Vēlāk, 20. gadsimta 70.—80. gados, ASV ieradās ievērojams skaits emigrantu no Padomju Savienības.

Pēc PSRS sabrukuma 1991. gadā ASV ieradās jauns imigrantu vilnis — zinātnieki, IT speciālisti, uzņēmēji un studenti. Pēc Krievijas iebrukuma Ukrainā 2022. gadā ASV kļuva par galamērķi arī daļai Krievijas pilsoņu, kas pameta valsti politisku vai drošības apsvērumu dēļ.

Krievi ASV ir aktīvi uzņēmējdarbībā, zinātnē, tehnoloģiju sektorā, kultūrā un mākslā. Krievu pareizticīgā baznīca, kultūras centri un mediji ir nozīmīgi kopienas identitātes saglabāšanas elementi.

Saskaņā ar dažādām aplēsēm ASV dzīvo no 3 līdz 4 miljoniem krievu izcelsmes iedzīvotāju, ieskaitot jauktas izcelsmes pēctečus.

 Ievērojami pārstāvji 

 Džordžs Gamovs — fiziķis un kosmologs
 Vladimirs Nabokovs — krievu rakstnieks, literatūrzinātnieks
 Mihails Barišņikovs — Rīgā dzimis krievu baletdejotājs un horeogrāfs

 Atsauces 

 Ārējās saites 

Kategorija:Tautas
Kategorija:Krievi